Ablade Glover

**Ablade Glover** FGA FRSA CV (dem born am 1934) be Ghanaian painter den educator. He exhibit widely, dey build an international reputation over several decades, as well as dem dey regard am as a seminal figure for de West African art scene. Dem hold ein work insyd chaw prestigious private den public collections, wich dey include de Imperial Palace of Japan, de UNESCO headquarters insyd Paris, France, den O'Hare International Airport, Chicago, United States.

Glover receive chaw national den international awards, wey dey include de Order of the Volta insyd Ghana, wey he be a Life Fellow of the Royal Society of Arts insyd London. Na he be Associate Professor, Head of de Department of Art Education den Dean of de College of Art at de Kwame Nkrumah University of Science and Technology til 1994.

## Early life den education
Dem born am insyd de La community of Accra, na ebe then de Gold Coast (present-day Ghana), Emmanuel Ablade Glover get ein early education at Presbyterian mission schools. Na he get ein teacher training education at de Kwame Nkrumah University of Science and Technology, Kumasi (1957–58), before he win a scholarship make he study textile design at London ein Central School of Art and Design (1959–62).

Glover return Ghana make he teach for a while, before anoda scholarship, wey Kwame Nkrumah give am, enable Glover make he study art education at de University of Newcastle upon Tyne (1964–65); na ebe der wey Glover begin make he use de tool wey dey shape ein technique wen ein teacher suggest a palette knife make he apply paint, rather dan brushes. Glover go on make he further ein education insyd de US, first at Kent State University, wer he earn ein master's degree, den then at Ohio State University, wer na dem award am a PhD insyd 1974.
## Career

### Academic
He return to Ghana after he receive ein doctorate, Glover teach for de next two decades at de College of Art insyd de University of Kumasi, wey he cam turn Department Head den College Dean. He rise to de rank of associate professor within dat period.

### Artists Alliance Gallery
He found de Accra-based Artists Alliance Gallery, wich get roots insyd an earlier gallery he found insyd de 1960s wey Kofi Annan gbele ein new incarnation insyd 2008. As well as e be an outlet for Glover ein own work, dis gallery dey feature de work of oda significant Ghanaian artists such as Owusu-Ankomah den George O. Hughes, togeda plus collectible local artifacts.
## Honours den recognition
Insyd 1998, Glover receive de Flagstar Award from ACRAG (de Arts Critics and Reviewers Association of Ghana), wey na dem sanso honour am plus de distinguished alumni award from de African-American Institute insyd New York City. Na dem honour am plus chaw national den international awards, wey dey include de Order of the Volta insyd Ghana insyd 2007, de Millennium Excellence Award insyd 2010 wey he be a Life Fellow of de Royal Society of Arts, London. He sanso be a Fellow of de Ghana Academy of Arts and Sciences.

Insyd July 2024, make dem celebrate Glover ein 90th birthday, October Gallery mount de solo exhibition *Inner Worlds, Outer Journeys*, dem get since 1982 devote 10 shows to ein work. As dem note by *African Business* magazine: "Throughout his lifetime his reputation has grown beyond that of simply an artist, and he has become a mentor and role model for emerging African artists on the global stage, paving the way for the success of African artists."
## Exhibitions dem select

* *Visions & Dreams*, Tasneem Gallery (13 March–31 May 2008)
* *Ablade Glover: 75 Year Anniversary*, October Gallery, London (2 July–1 August 2009)
* *I See You*, Tasneem Gallery (6 July–17 November 2010)
* *Transmission Part 2*, Tasneem Gallery, Barcelona, Spain (15 November 2012–30 March 2013)
* *Ablade Glover: 80th Anniversary*, October Gallery, London (3 July–2 August 2014)
* *Ablade Glover: Inner Worlds, Outer Journeys*, October Gallery, London (4 July–3 August)

## References


## External links

* Sakhi Gcina, "Ablade Glover: The unsung Heroines of Africa’s Modern Art History", *The Art Momentum*, 6 January 2020.
* UNESCO works of art collection: Glover, Ablade PEOPLESCAPE, 1991
* October Gallery : Ablade Glover
* Art network : Collection of Ablade Glover
* Artsy Artworks : Bio, Collection of Ablade Glover
* Ablade Glover on Ghana’s Art Scene and His Own Pioneering Work by Adriana La Lime
* Louis Simone Guirandou Gallery : Ablade Glover (Bio, Works)
* Works of Ablade Glover